# *5. számú melléklet – Munkavállalók vagy egyéb foglalkoztatott adatkezeléshez hozzájáruló nyilatkozata*

**munkavállaló vagy egyéb foglalkoztatott**

**adatkezeléshez hozzájáruló nyilatkozata**

GDPR 6. cikk (1) bekezdés a) és C) pontok

Alulírott, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (*név*) (lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) **személyes adatok jogosultja** a GDPR 6. cikk (1) bekezdés a) pontja alapján jelen nyilatkozom útján kifejezetten

**h o z z á j á r u l o k**

ahhoz, hogy a **K-Power Netherlands Korlátolt Felelősségű Társaság** mint **adatkezelő** (és a 4. sz. Adatvédelmi Tájékoztatóban megjelölt adatfeldolgozók) (a továbbiakban: **Társaság vagy Munkáltató**) a vezető tisztségviselői jogviszony, munkaviszony, illetve foglalkoztatásra irányuló jogviszony létesítése, fenntartása, illetve megszüntetése, valamint e jogviszonyból eredő jogok gyakorlása és kötelezettségek teljesítése; az adatkezelőt terhelő jogi kötelezettségek teljesítése és az adatkezelő jogos érdekének érvényesítése érdekében az Adatvédelmi szabályzatban illetve annak 1. sz. mellékletében meghatározott személyes adataimat megismerje és kezelje.

Kijelentem, hogy hozzájáruláson kiterjed arra, hogy a Társaság a fenti személyes adataimat igazoló dokumentumokról (így különösen, de nem kizárólagosan pl. igazolványok) fénymásolatot vagy elektronikus másolatot készítsen és azokat a rólam vezetett nyilvántartás részeként kezelje, illetve tárolja.

Kijelentem, hogy a Munkáltató **Adatkezelési Szabályzatát és a 4. sz. mellékletét képező Munkáltatói Adatvédelmi Tájékoztatóját megismertem és megértettem**, továbbá annak alkalmazását jelen nyilatkozatban foglalt adatkezelésre elismerem. Tudomásul veszem az adatkezelés tényét, illetve azt, hogy a Munkáltató az adatok megismerésére, illetve kezelésére jogszabályban írt kötelezettség, továbbá a foglalkoztatásra irányuló jogviszony létesítése, fenntartása és megszüntetése céljából jogosult.

Tudomásul veszem, hogy **munkavégzés céljára szolgáló e-mail fiókot** a Munkáltató kizárólag munkavégzés céljára biztosítja. Tudomásul veszem, hogy személyes adatok tárolására, játékok vagy bármi egyéb, nem a Munkáltatóra vonatkozó, illetve a Munkáltató tevékenységéhez köthető adat, üzenet stb. a Munkáltató tulajdonát képező számítógépen, szoftveren nem tekinthető meg és nem vehető igénybe.

Nyilatkozom, hogy a Munkáltató felhívta a figyelmemet, hogy ne osszak meg a céges e-mailezés során olyan jellegű személyes adatot, amellyel kapcsolatban nem kívánom azok Munkáltató által történő kezelését. Tudomásul veszem, hogy ellenkező esetben azok hozzájárulás hiányában is, fenti jogalapon Munkáltató által kezelt adattá válnak.

Jelen nyilatkozat aláírásával hozzájárulok ahhoz, hogy a Munkáltatói Adatvédelmi Tájékoztatóban megjelölt gyakorisággal vagy szükség esetén, előzetes tájékoztatást követően a Munkáltató által biztosított, személyhez kötött e-mail címen, a Munkáltató működéséhez szükséges adatokhoz a felettesem, a munkáltatói jogkört gyakorlója és/vagy a Munkáltató vezető tisztségviselője hozzáférjen.

Tudomásul veszem, hogy a Munkáltató a magáncélú **internet használatot nem engedélyezi**, az tilos, tehát a Munkavállaló kizárólag hivatalos célból használhatja az internetet.

Kijelentem továbbá, hogy a **Társaság a tervezett adatkezelésről megfelelően tájékoztatott**. Jelen **hozzájárulásom önkéntes, konkrét és megfelelő tájékoztatáson alapul és egyértelmű** kinyilvánítása annak, hogy a Társaság által fentiek szerint végzett adatkezeléshez hozzájárulásomat megadom.

**Kelt: Budapest, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. napján**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*személyes adat jogosultja*